[image: RUDOZ]ОБЩИНА РУДОЗЕМ
       ОБЛАСТ СМОЛЯН
[image: ]
4960 Рудозем, бул. “България” 15, тел.: 0306/9-91-99 факс: 0306/9-91-41
e-mail:  ob.rudozem@gmail.com, www.rudozem.bg
[image: RUDOZ]ОБЩИНА РУДОЗЕМ
          ОБЛАСТ СМОЛЯН
[image: ]
4960 Рудозем, бул. “България” 15, тел.: 0306/9-91-99
 www.rudozem.bg,  oba@rudozem.bg 


Изх.№ 25-00-75/17.08.2026г.


ДО
ОБЩИНСКИ СЪВЕТ
ГР. РУДОЗЕМ


Д О К Л А Д Н А   З А П И С К А

 от
инж. Недко Кулевски  –  Кмет на Община Рудозем


ОТНОСНО: Приемане на Общински годишен план за социалните услуги на територията на община Рудозем за 2027 г.


Уважаеми  Госпожи  и  Господа  общински  съветници,

В изпълнение на изискванията на чл. 38, ал. 1 от Закона за социалните услуги и Глава трета, раздел III от Наредбата за планиране на социалните услуги, е разработен Общински годишен план за социалните услуги за 2027 година на територията на община Рудозем.
Планът е изготвен въз основа на анализ на потребностите от социални услуги и включва предвидените дейности по чл. 15 от ЗСУ, насочени към подобряване на качеството на живот на деца, лица и семейства в риск, хора с увреждания и възрастни граждани. В документа са определени стратегическите цели, приоритетите и принципите за развитие на социалните услуги, както и конкретните дейности, финансирани от държавния и общинския бюджет, както и такива по проектен принцип.
С приемането на настоящия план ще бъде осигурено устойчиво и ефективно предоставяне на социални услуги, отговарящи на реалните потребности на жителите на община Рудозем.
Във връзка с горното и на основание чл. 21, ал. 1, т. 12 от Закона за местното самоуправление и местната администрация, чл. 38, ал. 1 от Закона за социалните услуги, чл. 59, ал. 1 и чл. 63, ал. 1 от Наредбата за планирането на социалните услуги,  предлагам Общински съвет – Рудозем да приеме следното

П Р О Е К Т О - Р Е Ш Е Н И Е:

I. Общински съвет – Рудозем приема Общински годишен план за социалните услуги за 2027 година на територията на община Рудозем съгласно приложението, което е неразделна част от настоящото решение.

           II. На основание чл. 60, ал. 1 АПК Общински съвет – Рудозем допуска предварително изпълнение на настоящото решение.
Мотиви: Предварителното изпълнение се допуска с оглед защита на особено важен обществен интерес, изразяващ се в своевременно осигуряване на достъп до социални услуги и прилагане на мерките за подкрепа, предвидени в Плана за социалните услуги за 2027 г.  Забавянето на изпълнението би могло да доведе до сериозно затрудняване на организацията и предоставянето на социални услуги, включително услуги, финансирани от държавния бюджет, както и до значителни и трудно поправими вреди за лица от уязвими групи, нуждаещи се от навременна, непрекъсната и индивидуализирана подкрепа. Социалните услуги се организират при принципите на достъпност, индивидуализиране, всеобхватност, интегрираност, непрекъснатост на подкрепата и превенция на институционализацията, а общините отговарят за предоставянето на социалните услуги, финансирани от държавния и общинския бюджет. Незабавното изпълнение е необходимо и за недопускане на прекъсване или забавяне при предоставянето на създадени социални услуги, включени в Националната карта на социалните услуги. Освен това съгласно разпоредбата на чл. 63, ал. 1 от Наредбата за планирането на социалните услуги, приетият Общински годишен план задължително трябва да се изпрати по електронен път на Агенцията за социално подпомагане в срок до 31 август. Срокът е нормативно определен и неизпълнението му би довело да нарушаване на процедурата по националното планиране.


Приложения: 
· Общински годишен план за социалните услуги за 2027 г.;
· Екранна снимка на поканата за публично обсъждане;
· Писма от институции, потвърждаващи участие в Съвета по въпросите на социалните услуги в община Рудозем и участие в публичното обсъждане;
· Протокол и присъствен списък от проведено публично обсъждане.









image1.emf
X


image2.jpeg




image3.png




image4.emf
X

РУМЕН ПЕХЛИВАНОВ

КМЕТ НА ОБЩИНА РУДОЗЕМ


